**Notă Informativă**

**la proiectul Hotărârii Guvernului „Cu privire la implementarea Sistemului Informaţional Automatizat „Evidenţa circulaţiei medicamentelor”**

**Condițiile care au impus elaborarea proietului**

Proiectul hotărîrii de Guvern „Cu privire la implementarea Sistemului Informaţional Automatizat „Evidenţa circulaţiei medicamentelor” (în continuare – proiect) a fost elaborat nemijlocit de către Agenţia Medicamentului şi Dispozitivelor Medicale și promovat de Ministerul Sănătății.

În scopul implementării prevederilor pct. 7.1. din Planului de acțiuni pe anul 2016 pentru soluţionarea unor probleme identificate în domeniul medicamentului şi activităţii farmaceutice, aprobat prin dispoziția nr.29-d din 10 martie și anume lipsa unui sistem informaţional automatizat, integrat şi cost-eficient privind circulaţia medicamentelor la nivel naţional, conectat la sistemele funcţionale existente şi ţinînd cont de fucțiile atribuțiile Agenţiei Medicamentului şi Dispozitivelor Medicale, a apărut necesitatea elaborării proiectului Hotărîrii de Guvern cu privire la implementarea Sistemului Informaţional Automatizat „Evidenţa circulaţiei medicamentelor”, prin care se aprobă Conceptul sistemului informaţional automatizat, Regulamentul sistemului informaţional automatizat şi cerinţele către produsele-program utilizate în sistem. Aceste documente reglementează pe deplin evidenţa circulaţiei medicamentelor la fiecare etapă.

Principalele prevederi şi elemente noi ale proiectului

Faptul, că sănătatea reprezintă indicele principal al calităţii vieţii şi factorul primordial al dezvoltării durabile a societăţii, constituind în acelaşi timp un drept constituţional al cetăţenilor, statul este responsabil de starea sănătăţii lor. Dezvoltarea sistemului de sănătate din Republica Moldova presupune asistenţa medicală a cetăţenilor pe principii de egalitate.

Obiectivul principal al Politicii de stat în domeniul medicamentului este asigurarea pieţei farmaceutice cu medicamente eficiente, inofensive, de bună calitate şi accesibile, în conformitate cu necesităţile reale ale societăţii, ţinându-se cont de frecvenţa maladiilor şi de programul de dezvoltare a ocrotirii sănătăţii publice. Alte obiective prioritare sânt reglementarea utilizării raţionale a medicamentelor şi asigurarea accesului nediscriminatoriu al tuturor cetăţenilor la medicamentele esenţiale.

Realizarea acestor obiective nu este posibilă fără a deţine o bază de date centrală cu informaţia integră despre medicamente, care ar face posibilă monitorizarea circulaţiei medicamentelor la orice etapă.

În ultimii ani în RM se atestă o creştere semnificativă a cantităţilor de medicamente expuse nimicirii inofensive. O bună parte a acestui proces se datorează posibilităţii reduse de a efectua o planificare mai calitativă a cantităţilor de medicamente necesare sistemului de sănătate.

Exploatarea sistemului informaţional automatizat „Nomenclatorul de stat al medicamentelor”, elaborat in baza HG nr. 549 din 07 iunie 2005 „Cu privire la crearea Sistemului informaţional automatizat „Nomenclatorul de stat al medicamentelor” şi implementat în baza HG nr.85 din 25 ianuarie 2006 „Cu privire la implementarea Sistemului informaţional automatizat „Nomenclatorul de stat al medicamentelor” a scos în evidenţă un şir de neajunsuri ce face imposibil atingerea scopului de evidenţă cantitativ-calicaiv-valorică a circulaţiei medicamentelor pe piaţa Republicii Moldova, fapt menţionat şi de Curtea de Conturi a RM (Raport aprobat prin Hotărârea Curţii de Conturi nr.24 din 15 iulie 2009, în special pct.3.4.2).

Necesitatea implementării unui sistem informaţional automatizat de evidenţă a circulaţiei medicamentelor rezultă şi din prevederile legii 1456 – XII din 25.05.1993 cu privire la activitatea farmaceutică (art. 14/3 pct.f)

Cele expuse mai sus, condiţionează necesitatea adoptării unei noi Hotărâri de Guvernului „Cu privire la implementarea Sistemului informaţional automatizat „**Evidenţa circulaţiei medicamentelor**”.

**Viceministru Liliana IAȘAN**